Inflyatsiya Yevropa biznesiga qanday ta’sir qilyapti?

Yevropadagi ishbilarmonlik faolligining o‘sishi iyun oyida keskin sekinlashib, Rossiyaning Ukrainadagi urushi ittifoqni tanazzulga olib kelishi mumkinligi haqidagi xavotirlarni kuchaytirdi. Bu haqda Financial Times xabar berdi.

S&P Global’ning ta’kidlashicha, ishbilarmonlik faolligini o‘z ichiga olgan Yevropadagi xarid menejerlari indeksi 16 oylik eng past darajaga tushib ketgan.
Ishlab chiqarish va yangi buyurtmalar pasaygan, kompaniyalar yuqori inflyatsiya, zaif talab va siyosiy noaniqlikdan shikoyat qilmoqda.
Bu yangilik payshanba kuni Yevropa aksiya indekslarini pasaytirdi, treyderlarni Yevropa Markaziy banki bu yil foiz stavkalarini qanchaga oshirishi haqidagi pul tikishlarini qisqartirdi va bu davlat obligatsiyalari narxini oshirdi.
Iqtisodchilarning fikricha, Rossiya Yevropaga tabiiy gaz yetkazib berishni cheklab qo‘ygani, rekord darajadagi inflyatsiya iste’mol xarajatlarini kamaytirgani va ECB foiz stavkalarini oshirganligi sababli, bu yil oxirida Yevropa retsessiyaga tushib qolishi mumkin.
PMI ma’lumotlari iqtisodning to‘xtab qolish ehtimoli kutilganidan tezroq kelishi mumkinligini ko‘rsatdi. Agar Rossiya Yevropaga tabiiy gaz yetkazib berishni sezilarli darajada qisqartirishda davom etib, potensial tanqislikni yuzaga keltirsa, retsessiya ehtimoli oshadi.
Narx indekslari juda kuchli bo‘lib qolganiga qaraganda, Yevropa stagflyatsiya davriga kirgan ko‘rinadi, — dedi Capital Economics iqtisodchisi Jek Allen-Reynolds.
Avvalroq Yevropa asosiy stavkani oshirmasa, yanada og‘ir iqtisodiy zarar ko‘rishi mumkinligi haqida xabar berilgandi.